गीत और नवगीत के अन्तर पर प्रायः चिन्तन, मनन और विमर्ष होता रहता है । नवगीत, गीत का ही अगला संस्करण है, गीत में जब अपने आस-पास होने वाली गतिविधियों को ऐसी भाषा और शैली में अभिव्यक्त किया जाय जिसमें ताजगी हो, नयापन हो, समसामयिक सन्दर्भ हों, वर्तमान मुहावरा हो, अपने साथ-साथ जन सामान्य की भी चिन्ता हो तो वही नवगीत है। कुल मिलाकर राघवेन्द्र तिवारी का यह नवगीत संग्रह समय सापेक्ष परिस्थितियों का महत्वपूर्ण दस्तावेज है। समाज की विविध परिस्थितियों, दुख-दर्द, आशा-निराशा, बढ़ती महत्वाकांक्षाओं और गिरते मूल्यों का ऐसा सजीव चिट्ठा है जो पाठक को झकझोरता है। लय में पिरोए गए ये शब्द युगों युगों तक अपने समय की कहानी कहते रहेंगे।